હળવદ : ઘનશ્યામપુર ગામે આવેલ કન્યા શાળા તેમજ કુમાર શાળા પાસે વરસાદી પાણી ભરાતા વિદ્યાર્થીઓને કાદવ- કિચડ વાળા પાણીમાં પસાર થઈ શાળાએ અભ્યાસ અર્થે જવું પડી રહ્યું છે ત્યારે શાળા દ્વારા આ બાબતની અગાઉ રજૂઆત ગામના સરપંચને કરાઈ હતી પરંતુ આજ દિન સુધી કોઈ યોગ્ય નિકાલ કરવામાં ન આવતા વિદ્યાર્થીઓને કાદવ-કિચડ વાળા રસ્તા પરથી પસાર થવામાંથી કયારે મુકિત મળશે તે એક યક્ષ પ્રશ્ન બની રહ્યો છે.